Sinu iPhone'is, iPadis ja iPod touchis on igasuguseid olulisi asju, nagu näiteks fotod ning videod. Vooluvõrku ühendatult varundab iCloud WiFi kaudu automaatselt iga päev. Sina ei pea selleks midagi tegema. Kui soovid seadistada oma uue iOS-seadme, või mõnes juba olemasolevas seadmes teavet taastada, siis teeb iCloud Backup raske töö sinu eest. Ühenda oma seade WiFi-ga ning sisesta oma Apple'i ID ja salasõna. Sinu isiklikud andmed – koos ostetud muusika, rakenduste ja raamatutega – kuvatakse sinu seadmes automaatselt.4
Kui registreerud iCloudi kasutajaks, saad automaatselt 5 GB tasuta salvestusruumi. Sinu iCloudi salvestusruumi kasutatakse iCloud Backupi, iCloudi salvestatud rakenduste andmete ja dokumentide ning iCloud Maili (saidi iCloud.com e-posti kontode) jaoks. Kui vajad rohkem salvestusruumi, saad oma seadme kaudu hõlpsalt täiendavat ruumi osta.
Apple suhtub väga tõsiselt andmekaitsesse ja sinu isiklike andmete privaatsusesse. iCloudi funktsioonide kujundamisel oli sinu privaatsusel oluline roll.
Logi teenusesse iCloud.com sisse mis tahes Macis või PC-s ja pääsed juurde olulistele iCloudi funktsioonidele, nagu Otsi mu iPhone üles, E-post, Kalender, kontaktid ning muud.